
ДО 
ПРЕДСЕДАТЕЛЯ НА
ОБЩИНСКИ СЪВЕТ ГР. БУРГАС



ДОКЛАДНА ЗАПИСКА
	ОТ ДИМИТЪР НИКОЛОВ - КМЕТ НА ОБЩИНА БУРГАС


ОТНОСНО: Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас, приета от Общински съвет – Бургас 

          
УВАЖАЕМИ ОБЩИНСКИ СЪВЕТНИЦИ,
Предлагам на Вашето внимание за обсъждане и приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас.
       Настоящото предложение за изменениe и допълнение в Наредбата за определянето и администрирането на местните такси и цени на услуги на територията на Община Бургас е във връзка с постановено Решение № 6295/11.07.2025 г., по адм. дело № 435/2025 г., на Административен съд Бургас, контролирано и потвърдено с Решение № 1102/2.2.2026г., по адм.д.№ 9713/2025 г., на ВАС на РБ, с което разпоредбите на т. 2.1, т. 2.1.1, т. 2.1.2, т. 2.1.5, т. 2.1.9, т. 2.1.10, т. 2.2.1, т. 2.2.1, т. 2.2.2, т. 2.2.5, т. 2.2.9, т. 2.2.10 и т. 2.2.11 от Раздел ІV на Приложение № 6 от Наредба за определянето и администрирането на местните такси и цени на услуги на територията на Община Бургас (Наредбата). Съдебните решения отменят разпоредби на Наредбата в редакцията им приета по т. 1 от Протокол № 20/25.02.2025 г. на ОбС Бургас.
  Към датата на постановяване на окончателния съдебен акт тези разпоредби са изменени, в изпълнение изискванията на Закона за въвеждане на еврото в Република България и изложени допълнителни мотиви от вносителя.
 Независимо от това, в изпълнение разпоредбата на чл.195, ал.2 от АПК е необходимо правните последици от отмяната на нормативния акт да бъдат уредени от компетентния орган в срок не по-дълъг от три месеца от влизане в сила на съдебното решение.
Действащата цена за платено паркиране е определена съобразно изискването на чл.1, чл.3 и чл.4 Закона за въвеждане на еврото в Република България. Залегнало е и отпадането на ДДС от услугата, в съответствие със законовите изисквания.      
	Съобразно указанията на съда е изработена икономическа обосновка, според която стойността от 1,00 € или (1,96 лв.) на час за паркиране в синя и зелена зона се определя въз основа на разходите, които общината е извършва по предоставяне на услугата в качеството й на публичноправен субект.  
	Разходите по предоставяне на услугата включват разходите за поддръжка на материално-техническата база, в това число за поставяне и преработване на знаци и табели, маркировка, гориво за звената, които извършват поддръжка в зоната, консумативи и резервни части за паркинг автомати, работно облекло, техника и оборудване, свързани с обслужване на зоните, изработване и поставяне на нови стикери, актуализация и поддръжка на софтуерите на всички паркинг автомати и устройства, актуализация и поддръжка на софтуера за управление на зоните за паркиране, амортизации и нови инвестиции. Следва да се има предвид, че за спазване на изискванията на Закона за въвеждане на еврото в РБ, през настоящата година трябва да се закупят 2500 нови указателни табели, за обявяване на цените само в евро и отново да бъдат актуализирани софтуера за управление на зоните за паркиране и софтуерите на всички паркинг автомати и устройства, във връзка със спазване на законодателството и  привеждане на системите за разплащане за работа изцяло в евро.
	Предвижда се разработване на приложения, които да позволят прилагане на нови, алтернативни начини за разплащане, интерактивни карти и локации, като по този начин ползването на зоните (синя и зелена) и разплащанията за тази услуга да станат още по-удобни и по-достъпни. Така, чрез въвеждането на съвременни методи за лесно разплащане и широка достъпност на зоните, ще се оптимизира нивото на предоставяните услуги.
	Във връзка с приетия Регламент (ЕС) 2024/2847 на Европейския парламент и  на Съвета от 23 октомври 2024 година, относно хоризонтални изисквания за киберсигурност за продукти с цифрови елементи и за изменение на регламенти (ЕС) № 168/2013 и (ЕС) 2019/1020 и Директива (ЕС) 2020/1828 (Акт за киберустойчивост), предстои до декември 2027г. да бъдат въведени промени в софтуерния продукт за управление на краткосрочното платено паркиране, така че да се приведе в съответствие с новите изисквания. Тези изисквания се отнасят до повишаване на киберсигурността на хардуерни и софтуерни продукти с цифрови елементи, минимизиране на данните и сигурност с цел защита на тяхната конфиденциалност, цялостност и наличност чрез криптиране и сигурни механизми; контрол на достъпа чрез системи, предотвратяващи неоторизиран достъп; справяне с уязвимостите и публично оповестяване на информация за отстранените до компетентния национален орган и ENISA (Агенцията на Европейския съюз за киберсигурност) чрез единна платформа за докладване. Необходимото актуализиране на софтуерния продукт за управление на краткосрочното платено паркиране ще изисква значителен финансов ресурс.
	Основен елемент от разходите, свързани с предоставяне на услугата са преките и непреки трудови разходи /работна заплата, допълнителни плащания, здравни, пенсионни и осигурителни вноски/, които се изплащат от работодателя. В звеното са заети 75 души, чийто дейности са пряко свързани с работата на синята и зелената зона. Това са контрольори, работници поддръжка, касиери, ръководител звено, инспектори, координатори и оператори КОЛ-център. В разходите за заплати за 2026г. е заложено увеличение от 5 %, в съответствие с  решение на Министерски съвет 47/21.01.2026г. 
	При извършване на анализа, очакваните разходи за звено Синя и Зелена зона за 2026г. са определени на база реално извършените през 2025г., при прилагане на инфлационен индекс от 3,5% , заложен ръст на работните заплати от 5%, дължими разноски във връзка с плащания през мобилен оператор, въз основа на проведена поръчка за избор на изпълнител по реда на Закона за обществените поръчки и размера на необходимите средства за привеждане на софтуера за управление на зоните за паркиране към изискванията на приетия Регламент (ЕС) 2024/2847 на Европейския парламент и Съвета, относно хоризонтални изисквания за киберсигурност. 
Получените данни са представени в следната таблица:
	РАЗХОДИ
	2025 (лв.)
	План за 1 година (лв)
	План за 1 година – (EUR)

	 ПРЕКИ РАЗХОДИ синя/зелена зона:
	 
	 
	 

	Разходи за материали, горива, консумативи, раб.облекло
	232 634
	240 776
	123 107

	Разходи за ремонт
	28 661
	29 664
	15 167

	Разходи за външни  услуги 
	222 176
	229 952
	117 573

	Разходи за застраховки, данъци и такси
	5 786
	5 989
	3 062

	Разходи за заплати и осигуровки
	2 012 555
	2 113 173
	1 080 448

	Разходи за амортизации
	91 888
	97 619
	49 912

	Инвестиционни разходи за привеждане на софтуерните продукти към изискванията на Регламент (ЕС) 2024/2847
	 
	456 000
	233 149

	Разходи за безналични плащания
	822 308
	1 204 064
	615 628

	Разходи за табели
	
	400 000
	204 517 

	ОБЩО ПРЕКИ РАЗХОДИ
	3 416 008
	4 777 237
	2 442 563

	НЕПРЕКИ РАЗХОДИ, КОИТО ИМАТ ОТНОШЕНИЕ КЪМ ПРЕДОСТАВЯНЕ НА УСЛУГАТА
	 

	Разходите, извършвани от звената ЦВУТ и Контрол паркиране
	615 038
	615 038
	314464

	Разходи за управление 
	694 971
	694 971
	355333

	Разходи за допълнителна поддържка на участъците
	140 202
	140 202
	71684

	ОБЩО НЕПРЕКИ РАЗХОДИ, КОИТО ИМАТ ОТНОШЕНИЕ КЪМ ПРЕДОСТАВЯНЕ НА УСЛУГАТА
	1 450 211
	1 450 211
	741 481

	ОБЩО РАЗХОДИ ЗА ПРЕДОСТАВЯНЕ НА УСЛУГАТА 
	4 866 219
	6 227 448
	3 184 044


В непреки разходи, които имат отношение към предоставяне на услугата са включени относимата част от работата на звена, пряко свързани с дейността на зоните за паркиране. Такива са ЦВУТ /Център за видеонаблюдение и управление на трафика/, който осигурява сигурността с въвеждане и поддържане на видеонаблюдение в зоните за паркиране, звено Контрол паркиране, част от разходите за управление на ОП „Транспорт“ и разходите за допълнителна поддръжка от страна на общината на участъците, в които е въведен режим на кратковременно платено паркиране. 
В извършения анализ са включени относимите към услугата по кратковременно паркиране 20 % от разходите за звената ЦВУТ и Контрол паркиране, които са в размер на 615 038 лв. (314 464 €), определени на база реално отчетени операции – брой събития/инциденти, брой видеонаблюдавани участъци, брой преместени автомобили и работното време на служителите, обслужващи зоните.
В извършения анализ е включена относимата част от разходите за общата администрация на ОП „Транспорт“ към услугата по кратковременно паркиране в Синя и Зелена зона. Взето е предвид, че целият документооборот за зоните се обработва в управлението на ОП Транспорт, като с тази дейност са ангажирани 70% от служителите от общата администрация на предприятието. В тази връзка, в анализа е заложена сумата от 694 971 лв.(355 333 €), представляваща 70% от административните разходи на ОП „Транспорт“. Част от разходите, които Община Бургас извършва, също имат отношение към дейността на Синя и Зелена зона. Това са извършваните допълнителни разходи за подрязване на клони около пътните знаци, които обозначават зоните за паркиране и начина на заплащането им, с цел те да останат видими за участниците в движението, както и допълнителни разходи за асфалтиране и ремонт на пътната настилка и полагане на маркировка в участъците с режим на паркиране Синя и Зелена зона, пряко свързани с предоставянето на услугата. Общата стойност на тези допълнителни разходи е в размер на 140 202 лв. ( 71 684€)  и не включва обичайните дейности за поддръжка на участъци от пътната мрежа.
Очакваните приходи за календарна година се определят на база часовете, през които е ползвана услугата по кратковременно паркиране в рамките на синя и зелена зона за 2025 г. – 3 168 589 часа годишно. Видно от представената таблица, разходите за предоставяне на услугата са в размер на 3 184 044 евро, което определя цена за паркиране в синя и зелена зона от 1,01 евро на час, при възстановяване на пълните разходи на общината по предоставяне на услугата.
Съгласно чл.8, ал. 3 от Закона за местните данъци и такси, размерът на таксата може и да не възстановява пълните разходи на общината по предоставянето на определена услуга, когато общинският съвет реши, че това се налага за защита на обществения интерес. В тази връзка, с настоящия проект за изменение на Наредбата, предлагаме размер на цената на услугата кратковременно паркиране по чл. 5 ал.1 от Наредбата за условията и реда за платено и безплатно паркиране на моторни превозни средства в определени зони на територията на Община Бургас да е в размер на 1 евро на час.
Цената на услугата кратковременно паркиране по чл. 5 ал.1 от Наредбата за условията и реда за платено и безплатно паркиране на моторни превозни средства в определени зони на територията на Община Бургас за 30 минути ( половин час) е определена пропорционално като 50% от обоснованата цена от 1 евро за 1 час и е в предложен размер от  0,50 евро.
При определяне на предложението за месечна цена за услугата служебен абонамент по чл. 7 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, са взети предвид работното време на синя и зелена зона, броят на дните в годината - 365, броят на работните дни за 2026г. – 248 и разходите, които са свързани с предоставянето на услугата. 
Паркиране в Синята зона се заплаща в работни дни от 09:00 до 19:00 часа или 10 часа дневно. Това формира цена на паркирането в размер на 2480.04 евро годишно или  206.67 евро/ месечно. 
Паркиране в Зелената зона се заплаща в периода от 01.05. до 30.09., всеки ден от 11:00 до 20:00 часа, а в периода 01.10 до 30.04 от понеделник до петък от 09:00 до 19:00 часа – или по 10 часа дневно за 7 месеца в годината в работни дни и по 9 часа дневно в годината за 5 месеца за 7 дни в седмицата. 
За периода от 01.05.2026 - 30.09.2026, календарните дни са 153, което при работно време от 9 часа дневно, формира месечен абонамент от 275,40 евро, при цена 1 евро на час.  
В периода от 1.10 до 30.04 работното време на зелената зона съвпада с това на синята зона, за която видно от изчисленията обоснованият месечен абонамент е в размер на 206.67 евро/месечно.
Съгласно чл.8, ал.3 от Закона за местните данъци и такси, размерът на таксата може и да не възстановява пълните разходи на общината по предоставянето на определена услуга, когато общинският съвет реши, че това се налага за защита на обществения интерес. В тази връзка, като се има предвид, че служебните абонаменти се предоставят на местния бизнес, във връзка с извършване на стопанска дейност на територията на общината, с настоящия проект за изменение на Наредбата, предлагаме месечната цена за услугата служебен абонамент по чл.6 ал.1 и чл. 7 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас да е в размер на 199 евро.
Годишна цена за услугата локално паркиране съгласно чл. 14 от Наредбата за условията и реда за платено и безплатно паркиране на моторни превозни средства в определени зони на територията на Община Бургас, за първи автомобил, за всяка от зоните, е определена на 30 евро на година. Цената е определена, като е взет предвид факта, че платеното паркиране засяга основно живущи по постоянен и настоящ адрес, които в работно време ползват автомобилите си за придвижване и не престояват в рамките на обособените зони, както и определения минимален размер на платен годишен отпуск в Кодекса на труда - който е 20 работни дни. За първи автомобил е приложен коефициент на ползване на паркомясто в рамките на зоната за платно паркиране от 15%, а за втори 30%, което формира цени от съответно 30 и 60 евро годишно. В тази връзка предложението за годишна цена за услугата локално паркиране съгласно чл. 14 от Наредбата за условията и реда за платено и безплатно паркиране на моторни превозни средства в определени зони на територията на Община Бургас е за първи автомобил – 30 евро, за втори автомобил 60 евро.
За цена на паркиране, при закупена карта за паркинг автомати в „Синя зона“ и „Зелена зона“ съгласно чл. 6, ал. 2 от Наредбата се предлага цена от 50,00 евро/ 100 часа, след като е извършен анализ на интереса за ползване и разходите за поддръжка и на база получените финансови резултати е намерен за оптимално приложим посочения размер. Взето е предвид, че този вид услуга се предоставя при оптимизирани разходи, които не включват такси, свързани с плащания към мобилни оператори. Освен това услугата се предплаща, без да е гарантирано място на ползвателя, поради което е предвидена отстъпка от 50% от определената цена за паркиране от 1 евро на час. 
Цената за издаване на едномесечен стикер за паркиране по чл. 5, ал.2, т.7 от Наредбата за всяка от зоните е определена на 100.00 евро при съобразяване на вида на предлаганата услуга, начина на плащане, разходите по поддръжка и търсене на този вид начин за ползване на зона. Работните дни за 2026г., в които работи синята зона са – 248, или средномесечно по 20,67 дни. Режимът на работа на зоните е минимум 10 часа на ден, изчислен на средногодишна база, което формира цена от 206,70 евро на месец. Предвид факта, че  услугата се предплаща, без да е гарантирано място на ползвателя е предвидена отстъпка от 50%, което при закръгляне в полза на ползвателите формира предложената цена от 100 евро на месец. 
Предвид големия интерес и постоянни запитвания за възможност за краткосрочен престой за физически лица, които нямат постоянен адрес на територията на гр. Бургас, когато са собственици на имот, с предназначение за жилищни нужди, попадащ в района на зоните за платено паркиране е определена и цена за издаване на краткосрочен стикер, за срок от 14 дни, по чл. 13, ал. 2 от Наредбата, но не повече от два пъти годишно, като е съобразена времевата рамка и разходите по поддръжка. Предложената цена от 19 евро не превишава разходите за предоставяне на услугата.
При цената за електронен талон за паркиране, във всички зони, по чл. 5, ал. 2, т. 8  от Наредбата е съобразено условието, че услугата се предоставя по електронен път, че платения престой е за цялото работно време за зоната за един ден и че се предлага само чрез нарочно инсталирано приложение. Предложената цена от 7,50 евро не превишава разходите за предоставяне на услугата, определена на база броя часове на работа на зоните и обоснована цена от 1 евро на час. 
Цена за електронен талон за паркиране, във всички зони, по чл. 5, ал. 2, т. 9 от Наредбата, чрез приложение, през което се заплаща престой на автомобил до 30 минути, е определена пропорционално, като 50% от обоснованата цена за паркиране в зоните от 1 евро на час. 
Предвид особеността за Зелена зона, отнасяща се до работното ѝ време е определен за улеснение и удобство на гражданите и „Уикенд пакет“ по чл. 5, ал. 2, т. 4 от Наредбата. „Уикенд пакет“ дава право за паркиране в границите на „Зелена зона“ за период от петък, събота и неделя за всяка текуща седмица. Паркиране в Зелената зона се заплаща в периода от 01.05. до 30.09.  за съответната година, всеки ден от 11:00 до 20:00 часа или по 9 часа дневно. В тази връзка, със закупуване на пакет притежателят има право да паркира в рамките на зоната 27 часа. При обоснованата цена от 1 евро за паркиране, предложението за цена от 20 евро за Уикенд пакет не превишава размера на разходите, свързани с предоставяне на услугата. 
Освен изложеното съгласно справка Рег. № 251000-5276/17.2.2026., на Директор на ОД на МВР Бургас, ежегодно броят на новорегистрираните автомобили в сектор ПП на територията на Област Бургас драстично се увеличава. За 2019г., тения брой е бил 20270, като общия брой регистрирани е 206870 превозни средства. През годините средния брой на годишна база е сходен, като през 2025 година, са регистрирани нови 27151 и общия им брой достига до 244688 превозни  средства. Тази статистика показва нестихваща тенденция към постоянно увеличение на броя на ППС на територията на областта с около 30000 за календарна година, като темпа на регистрации е във възходящ ред. При предоставянето на услугата отчитането на тези факти също е от съществено значение, тъй като всички тези превозни средства на територията на област Бургас ще се стремят да намерят своето място в едно ограничено от териториалния обхват на града пространство, което следва така да се реформира, надгражда и обновява, че да може да поема все по нарастващите нужди от ползване на регламентирани места за паркиране в рамките на зоните. 
 Този факт по естеството си упражнява сериозен натиск върху цялостната дейност по осигуряването на свободни места за паркиране, които са силно ограничени от чисто географските особености на града, които не позволяват разгръщане във пространствено отношение. 
Цена за отговорно пазене на автомобил, преместен на основание чл. 171, т. 5, б. „б“ от ЗДвП на паркинг, собственост на Община Бургас – 
С тази дейност са ангажирани 3- ма служители на ОП „Транспорт“ – двама касиери и координатор, който има ангажимент към отговорното пазене на автомобилите. Касиерите събират освен определените такси за престой на паркинга и цените за репатриране, поради което, като разходи относими към наказателния паркинг са включени 50% от разходите за заплати и осигуровки на тези двама служители. В тази връзка месечните разходи за заплати и осигуровки, относими към наказателния паркинг са в размер на 1355,21 евро. 

      Реализираните приходи за 2025 г. от отговорно пазене на автомобил, преместен на основание чл. 171, т. 5, б. „б“ от ЗДвП на паркинг, собственост на Община Бургас за 2025г. са в размер на 32 068 лв., при цена 2 лева на час или 16 034 часа годишно, съответно 1 336,17 часа средно месечно. 
       При месечни разходи за предоставяне на услугата през 2026 г. от 1355,21 евро, за да бъдат възстановени разходите за предоставяне на услугата, почасовото паркиране следва да е 1.01 евро на час. С настоящата промяна на наредбата се предлага цена от 1 евро на час. 
            Целта на предлаганите промени е да се приеме цена за платено паркиране в обособени зони съобразена не само с действителните разходи намерени по изготвена финансова обосновка по организация, поддръжка и експлоатация на системата за платено паркиране, но и при пълно съобразяване с мотивите на цитираните съдебни решения и задължителните вече за органа указания за начин и условия на работа и отчет за извършваната законово регламентирана дейност, която трябва да продължи да осигурява безпрепятствен достъп до места и регламентирано паркиране. Целите още включват стремеж към постигане на устойчива, балансирана и модерна градска среда в един подреден град с чисти от задръствания улици, предлагащ услуги на масово достъпна цена. Това са дейности, които почиват върху извършен социално-икономически анализ на натовареността на районите в Бургас с оглед да се осигурят подходящи условия, включително финансови при ползването на услугата. От тук се извежда и следваща цел за достигане на висока степен на удовлетвореност на ползвателите, което е в следствие на задълбочен анализ на процеси и дадености и стъпва на базата на представения икономически доклад, включващ и икономическия растеж отразен в цената на престоя. 
Чрез размера на цената се цели още да се регулира търсенето и се овладее претоварването в централната част на града. Цената е съобразена и с покупателната способност на гражданите. 
Основна цел е да не се оставя без контрол паркирането в рамките на тези по презумпция и на практика твърде натоварени зони на града, тъй като това би означавало практически блокиране на пътни артерии и невъзможност за нормално обслужване на ежедневните дейности и ритъм на градския живот. Част от средствата за постигане на целта е и цената определена за предоставяне на услугата, адекватно управление на паркирането, намаляване на  трафика; стимулиране на алтернативен транспорт. Целта е още да бъдат спазени принципите на качество, разширяване на услугата и справедливост. 
Прилагането на предлаганите изменения на Наредбата за определяне и администриране на местните такси и цени на услуги на територията на Община Бургас, по отношение на приемането на цените на услуги ще наложи извършване на разходи за привеждане на софтуерните продукти към изискванията на Регламент (ЕС) 2024/2847 в размер на 233 149 евро и разходи в размер на  204 517 евро, за доставка и монтаж на 2500 нови указателни табели,  на които цените да бъдат обявени само в евро
С приемането на предложените изменения се очаква да бъде осигурено съответствие на нормативната уредба с изискванията на приложимото законодателство и със задължителните указания, дадени в постановените съдебни решения. Чрез въвеждането на цените за различните видове платено паркиране, обосновани на база действителните разходи за предоставяне и управление на услугите, се създават условия за законосъобразно и устойчиво функциониране на системата за платено паркиране на територията на Община Бургас.
Очаква се прилагането на акта да осигури необходимия финансов ресурс за поддръжка, управление и контрол на системата за платено паркиране, включително за поддържане на техническата и софтуерната инфраструктура, за дейностите по организация на движението, както и за осигуряване на необходимия административен и контролен капацитет. Предвидените цени са определена въз основа на извършен икономически анализ и имат за цел покриване на признатите разходи по предоставяне на услугите, без включване на елемент на печалба.
Със прилагането на акта се очаква изпълнение законови изисквания за опазване на околната среда и качеството на живот, залегнали в чл. 15, чл.55 от Конституцията на РБ. Очаква се чрез ценовото регулиране на паркирането да се ограничи продължителният престой на МПС в градски части с въведени зони за платено паркиране, което ще доведе до намаляване на автомобилния трафик, подобряване пропускателната способност на уличната мрежа и редуциране на вредните емисии в атмосферния въздух, като се презумира, че услугата ще продължи да предлага и в бъдеще трайно установения вече ред при паркиране и освобождаване на пътните артерии за ползване по предназначение, а не с безразборно и нерегламентирани паркирани автомобили, каквото явление се наблюдава при липса на въведени зони за платено паркиране. 
 	Мерките са насочени към постигане на устойчива градска мобилност, като се стимулира използването на алтернативни начини на придвижване и се повишава удовлетвореността на гражданите чрез по-добра организация на движението и по-високо качество на градската среда, в съответствие с (чл. 55 КРБ; Наредба № РД-02-20-2/2017)
Очакваният ефект от прилагането на акта е балансиране между достъпността на услугата и управлението на търсенето, без въвеждане на елемент на печалба, а единствено с цел покриване на признати разходи и постигане на обществено значими екологични и социални резултати. 
 	Очаква се прилагането на режима на кратковременно платено паркиране да доведе и до намаляване на т.нар. „търсещ трафик“ – движение на автомобили в търсене на свободно място за паркиране, което е съществен фактор за натоварване на уличната мрежа в централните части на градовете. Ограничаването на този тип движение ще допринесе за подобряване на пропускателната способност на уличната мрежа и за по-ефективна организация на транспортните потоци. От извършени проучвания в рамките на Проект Интегриран градски транспорт е установено, че преди въвеждане на синята зона в Бургас, над 30% от трафика в централна градска част е формиран от автомобили търсещи място за паркиране. С въвеждането на това изменение, ще се елиминира „търсещия трафик“, което означава 30% по-малко автомобили, съответно значително по-малко вредни емисии. 
С приемането на изменението на наредбата, се обосновава ползването осигурят 12 000 платени паркоместа в синя и зелена зона, ще се обособят 373 броя служебни паркоместа, с което ще повиши удовлетвореността на гражданите и посетителите на града чрез по-добра организация на паркирането, по-голяма предвидимост при използването на зоните за кратковременно платено паркиране и по-лесен достъп до свободни паркоместа в най-натоварените градски зони. 
В обобщение, очакваният резултат от прилагането на акта е постигане на баланс между достъпността на услугата за гражданите, необходимостта от ефективно управление на трафика и осигуряването на финансов ресурс за поддържане и развитие на системата за кратковременно платено паркиране, като цената на услугата е определена въз основа на действително извършваните разходи и в съответствие с обществения интерес.
Съгласно чл. 55 от Наредба № РД 02-20-2/2022г. относно организацията на движението изисква: зоните за почасово платено паркиране да бъдат средство за управление на трафика и достъпа. Съобразявайки тези изисквания и стремейки се да осигури целите на Наредбата, органа създава и надгражда условията и начина на паркиране чрез осигуряване на възможности чрез минимални усилия от страна на гражданите да получат максимално качество на предлаганата услуга организирана в рамките на предложената цена Очакванията са интензитетът на работа на зоните да се запази силен тъй като интересът за почасово ползване на зоните за платено паркиране при така определената цена от 1 евро ще повлияе положително както по отношение на нагласите на обществото в тази посока, така и на трафика концентриран в централните градски части и граничещите зони, което ще спомогне за намаляване количеството на вредни емисии.  
Така предложените цени на услугите по платено паркиране в обособени зони са свързани със стремежа предоставяните услуги едновременно да бъдат, както достъпни, така и с очакваното от гражданите високо качество, насочено към улеснение и удобство на потребителите. Прогнозира се финансовите резултати да запазят достигнатите нива, като евентуалното повишаване е свързано с  нарастващо търсене.  
Предлаганият проект Наредба за изменение и допълнение на Наредба за определянето и администрирането на местните такси и цени на услуги на територията на Община Бургас, в съответни Раздели е в съответствие и са съобразени с европейското законодателство - Регламент (ЕО) №1082/2006 г. на Европейския парламент, Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство.
„Проектът е съобразен с чл. 13, § 1 от Директива 2006/112/ЕО относно статута на публичноправните субекти и липсата на значително нарушение на конкуренцията при предоставянето на краткосрочно платено паркиране върху публична общинска собственост.“
Предложеният проект на Наредба за изменение и допълнение на Наредба за определянето и администрирането на местните такси и цени на услуги на територията на Община Бургас, не противоречи на норми от по-висока йерархия и на европейското законодателство.                     

Предлаганият проект на Наредбата за определяне и администриране на местните такси и цени на услуги на територията на Община Бургас, е с правно основание чл. 21, ал. 1, т. 7, т. 23 и ал. 2 от Закона за местното самоуправление и местната администрация, чл. 99, ал.3 от Закона за движение по пътищата, чл. 9, вр. с чл. 6, ал. 2 и ал.3 от Закона за местните данъци и такси, както и чл. 76, ал. 3 и чл. 79 от Административнопроцесуалния кодекс. 
Предвид изложеното, на основание чл. 21, ал. 1, т.7, т. 23 и ал. 2 от Закона за местното самоуправление и местната администрация, чл. 99 ал.3 от Закона за движение по пътищата, чл. 9 вр. с чл. 6, ал.2 ал. 3 от Закона за местните данъци и такси, както и чл. 76, ал. 3 и чл. 79 от Административнопроцесуалния кодекс, предлагам, Общински съвет Бургас да вземе следното:

РЕШЕНИЕ:


Приема Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас,  както следва:
§ 1. В Приложение 6 – Тарифа на цени на услуги и права по чл.6 ал.2 от ЗМДТ, предоставени от Община Бургас, чрез общински предприятия, в Раздел ІV ОП „Транспорт“ на Приложение № 6 от Наредба за определянето и администрирането на местните такси и цени на услуги на територията на Община Бургас прави следните изменения:
1. Отменя изцяло т.1.3. „Етажни паркинги“,  
2. Отменя изцяло т. 2. „Кратковременно паркиране“ във всички зони и „Абонаменти извън зоните“.
3.  Отменя изцяло т. 3. Цена за отговорно пазене на автомобил, преместен на основание чл. 171, т. 5, б. „б“ от ЗДвП на паркинг, собственост на Община Бургас
4.  Създава нова т.2 „Кратковременно паркиране в определени зони на моторни превозни средства на територията на Община Бургас“, и „Служебен абонамент по смисъла на чл.6 ал.1 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас“, както следва:
	2.
	Кратковременно паркиране в определени зони на моторни превозни средства на територията на Община Бургас
	
	

	
2.1
	Кратковременно паркиране в обособена Синя зона на територията на Община Бургас
	
	

	2.1.1
	Цена за услугата кратковременно паркиране по чл. 5, ал. 1 от Наредбата за условията и реда за платено и безплатно паркиране на моторни превозни средства в определени зони на територията на Община Бургас  
	1.00 евро/ на час
	1,96 лева/ на час

	2.1.2
	Цена за услугата кратковременно паркиране по чл. 5, ал. 2, т. 3 от Наредбата за условията и реда за платено и безплатно паркиране на моторни превозни средства в определени зони на територията на Община Бургас за 30 минути  
	0,50 евро/ за 30 мин.
	0,98 лева/за 30 мин.

	2.1.3
	Месечна цена за услугата служебен абонамент по чл. 7 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас  
	199.00 евро
	389,21 лева

	2.1.4
	Годишна цена за услугата локално паркиране съгласно чл. 14 от Наредбата за условията и реда за платено и безплатно паркиране на моторни превозни средства в определени зони на територията на Община Бургас, за първи автомобил
	30.00 евро
	58,67 лева

	2.1.5
	Карта за паркинг автомати „Синя зона“ съгласно чл. 6, ал. 2 от Наредбата за условията и реда за платено и безплатно паркиране на моторни превозни средства в определени зони на територията на Община Бургас  
	50,00 евро/ 100 часа
	97,79 лева /100 часа

	2.1.6
	Годишна цена за услугата локално паркиране съгласно чл. 14, ал.4 от Наредбата за условията и реда за платено и безплатно паркиране на моторни превозни средства в определени зони на територията на Община Бургас, за втори автомобил
	60.00 евро
	117,35 лева

	2.1.7
	Цена за издаване на едномесечен стикер за паркиране по чл. 5, ал.2, т.7 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас  
	100.00 евро
	195,58 лева

	2.1.8
	Цена за издаване на краткосрочен стикер, за срок от 14 дни, по чл. 13, ал. 2 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас  
	19.00 евро
	37,16 лева

	2.1.9
	Цена за електронен талон за паркиране, във всички зони, по чл. 5, ал. 2, т. 8  от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас  
	7.50 евро
	14,67 лева

	2.1.10
	Цена за електронен талон за паркиране, във всички зони, по чл. 5, ал. 2, т. 9 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас  
	0.50 евро
	0,98 лева

	2.2
	Кратковременно паркиране в обособена Зелена зона на територията на община Бургас
	
	

	2.2.1
	Цена за услугата кратковременно паркиране по чл. 5, ал. 1 от Наредбата за условията и реда за платено и безплатно паркиране на моторни превозни средства в определени зони на територията на Община Бургас (изм., Протокол № 18/20.12.2024 г.; изм. Протокол № 20/25.02.2025 г.)
	1.00 евро/ на час
	1,96 лева/ на час

	2.2.2
	Цена за услугата кратковременно паркиране по чл. 5, ал. 2, т. 3 от Наредбата за условията и реда за платено и безплатно паркиране на моторни превозни средства в определени зони на територията на Община Бургас за 30 минути  
	0.50 евро/ за 30 мин.
	0,98 лева/за 30 мин.

	2.2.3
	Месечна цена за услугата служебен абонамент, по чл. 7 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас  
	199.00 евро
	389,21 лева

	2.2.4
	Годишна цена за услугата локално паркиране по чл. 14 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас, за първи автомобил  
	30.00 евро
	58,67 лева

	2.2.5
	Карта за паркинг автомати „Зелена зона“ съгласно чл. 6, ал. 2 от Наредбата за условията и реда за платено и безплатно паркиране на моторни превозни средства в определени зони на територията на Община Бургас  
	50,00 евро/ 100 часа
	97,79 лева /100 часа

	2.2.6
	Годишна цена за услугата локално паркиране, по чл. 14, ал. 4 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас, за втори автомобил  
	60.00 евро
	117,35 лева

	2.2.7
	Цена за издаване на едномесечен стикер за паркиране, по чл. 5, ал.2, т.7 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас  
	100.00 евро
	195,58 лева

	2.2.8
	Цена за издаване на краткосрочен стикер, за срок от 14 дни, по чл. 13, ал. 2 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас  
	19.00 евро
	37,16 лева

	2.2.9
	Цена за електронен талон за паркиране, във всички зони, по чл. 5, ал. 2, т. 8  от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас  
	7.50 евро
	14,67 лева

	2.2.10
	Цена за електронен талон за паркиране, във всички зони, по чл. 5, ал. 2, т. 9 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас  
	0.50 евро
	0,98 лева

	2.2.11
	„Уикенд пакет“ по чл. 5, ал. 2, т. 4 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас  
	20.00 евро
	39,12 лева

	2.3
	Служебен абонамент по смисъла на чл.6 ал.1 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас 
	
	

	2.3.1
	Месечна цена за услугата служебен абонамент по чл. 6, ал. 1 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, за паркиране извън зоните 
	199.00 евро
	389,21 лева


5. Създава нова т.3 „Цена за отговорно пазене на преместен автомобил на основание чл. 171, т. 5, б. „б“ от ЗДвП“, както следва:

	3.

	Цена за отговорно пазене на преместен автомобил на основание чл. 171, т. 5, б. „б“ от ЗДвП 
	над 2 часа /1,00 евро на час
	над 2 часа/ 1,96 на час



 Заключителна разпоредба


§1. Наредбата влиза в сила от деня на нейното приемане от  Общински съвет.  

 Приложения: Извлечения от портала за обществени консултации и от сайта на Община Бургас, справка.


С уважение,

ДИМИТЪР НИКОЛОВ
Кмет на Община Бургас

